b'\n_START_ARTICLE_\nDavid O. Selznick\n_START_PARAGRAPH_\nDavid O. Selznick (10. toukokuuta 1902 Pittsburgh, Pennsylvania \xe2\x80\x93 22. kes\xc3\xa4kuuta 1965 Hollywood) oli yksi Hollywoodin kultakauden merkitt\xc3\xa4vimmist\xc3\xa4 tuottajista. H\xc3\xa4n syntyi juutalaiseen perheeseen. H\xc3\xa4nen is\xc3\xa4ns\xc3\xa4 oli myk\xc3\xa4nfilmin pariss\xc3\xa4 toiminut Lewis J. Selznick ja \xc3\xa4itins\xc3\xa4 Florence A. (Sachs) Selznick._NEWLINE_Selznickin tuottamista elokuvista tunnetuin on kahdeksalla Oscarilla palkittu Tuulen viem\xc3\xa4\xc3\xa4 (1939)._NEWLINE_Selzinick halusi, ett\xc3\xa4 h\xc3\xa4net muistettaisiin muistakin t\xc3\xb6ist\xc3\xa4\xc3\xa4n, erityisesti toisen vaimonsa Jennifer Jonesin t\xc3\xa4hditt\xc3\xa4m\xc3\xa4st\xc3\xa4 Kaksintaistelu auringossa -elokuvasta, jonka Selznick tuotti ja k\xc3\xa4sikirjoitti.  Toisin k\xc3\xa4vi: kun Selznick kuoli, muistokirjoituksissa h\xc3\xa4nt\xc3\xa4 ylistettiin nimenomaan Tuulen viem\xc3\xa4n luojana._NEWLINE_Varttuessaan tuottajana Selznickin varhemmin herkk\xc3\xa4 taiteellinen visio kapeni ja h\xc3\xa4nest\xc3\xa4 tuli tyly ja ep\xc3\xa4huomaavainen. Kirk Douglas piirt\xc3\xa4\xc3\xa4 h\xc3\xa4nest\xc3\xa4 satiirisen kuvan elokuvassa S\xc3\xa4rkyneiden haaveiden kaupunki.'